عراق مرکزی بانکی، ایران میلی بانکینا محدودیت گتیردی.
ایران میلی بانکی باش مودور یاردیمچیسی محسن امین‌زارع، عراق مرکزی بانکینین، آمریکا بیرلشمیش دؤولتلرینین  باسقیلاری ایله نجف، بغداد و بصره شعبه‌لرینین فعالیتلرینه محدودیت گتیردیگینی بیلدیردی.
امین‌زارع، ایران دؤولت مئدیاسین‌دا یئر آلان آچیقلاماسین‌دا عراق مرکزی بانکینین فعالیتلرینه گتیردیگی قیسیدلامایلا باغلی بیلگی وئردی.
عراق مرکزی بانکینین، آمریکانین باسقیلاری نتیجه‌سین‌ده ایران میلی بانکینین نجف، بغداد و بصره شعبه‌لرینین فعالیتلرینه محدودیت گتیردیگینی بیلدیره‌ن امین‌زارع، "قانون‌سوز" اولاراق دگرلندیردیگی بو وضعیتین حل ائدیلمه‌سینی و تحریم شرطلرین‌ده بو اؤلکه ایله گرچکلشدیردیکلری ۳،۴ میلیارد دلارلیق نفت دیشی صادراتین قورونماسینی ایسته‌دی.
امین‌زارع، ایران مرکزی بانکینین ارز بازارین‌دا اؤنملی قوللارین‌دان بیری اولدوقلارینی و تک باشلارینا بو ساحه‌ده فعالیت گؤستره‌ن ۲۵ بانک قدر قاتقی وئردیکلرینی وورغولایاراق، اؤتن ایل ارز ساحه‌سین‌ده یوزده یوز بؤیومه قید ائتدیکلرینی و ثابیتلیگین قورونماسینا یاردیمچی اولدوقلارینی دئدی.
